## Rješenje kojim društvu za upravljanje investicijskim fondovima MEDITERANINVEST d.o.o. Križevci, Ul. kralja Tomislava 24, koje je upisno u sudski registar Trgovačkog suda u Bjelovaru, MBS 010056343, sa da­nom 1. ožujka 2006. godine prestaje vrijediti odobrenje za poslovanje

### NN 26/2006 (8.3.2006.), Rješenje kojim društvu za upravljanje investicijskim fondovima MEDITERANINVEST d.o.o. Križevci, Ul. kralja Tomislava 24, koje je upisno u sudski registar Trgovačkog suda u Bjelovaru, MBS 010056343, sa da­nom 1. ožujka 2006. godine prestaje vrijediti odobrenje za poslovanje

# AGENCIJA ZA NADZOR FINANCIJSKIH USLUGA

**640**

Temeljem odredbi članka 15. točka 4. alineja 1.
i članka 8. stavak 1. Zakona o Hrvatskoj agenciji za nadzor financijskih usluga
(»Narodne novine« br. 140/05) i članka 29. stavak 4.
Zakona o investicijskim fondovima (»Narodne novine« br.
150/05), Uprava Hrvatske agencije za nadzor financijskih usluga, u predmetu
prestanka odobrenja za poslovanje društvu za upravljanje investicijskim
fondovima MEDITERANINVEST d.o.o., Križevci, Ul.
kralja Tomislava 24, na sjednici održanoj 2. ožujka 2006. godine donosi:

## RJEŠENJE

1. Društvu za upravljanje investicijskim
fondovima MEDITERAN­INVEST d.o.o., Križevci, Ul.
kralja Tomislava 24, koje je upisano u sudski registar Trgovačkog suda u
Bjelovaru, MBS 010056343, s da­nom 1. ožujka 2006.
godine prestaje vrijediti odobrenje za poslo­va­nje.

2. Ovo rješenje objavit će se u »Narodnim
novinama«.

```
Obrazloženje
```

```

```

Komisija za vrijednosne papire Republike Hrvatske
je Rješenjem klasa: UP/I-450-08/04-02/191, urbroj:
567-02/05-04 od 24. veljače 2005. godine izdala odobrenje za poslovanje društvu
za upravljanje investicijskim fondovima MEDITERANINVEST d.o.o., Križevci, Ul. kralja Tomislava 24, koje je stranka zaprimila 1.
ožujka 2005. godine.

Sukladno odredbama članka 29. stavak 4. Zakona o
investicijskim fondovima (»Narodne novine« br.
150/05), (u daljnjem tekstu: Zakon) propisano je da društvu za upravljanje
investicijskim fondovima koje u roku od jedne godine od izdavanja odobrenja za
upravljanje fondovima ne osnuje fond, prestaje vrijediti odobrenje za
poslovanje. Također je i člankom 18. stavak 4. Zakona o investicijskim
fondovima (»Narodne novine« br. 107/95, 12/96 i
114/01) koji je prestao važiti 1. siječnja 2006. godine bila propisana ista
odredba.

Prijelaznim i završnim odredbama sadržanim u
članku 243. stavak 1. Zakona, investicijski fondovi i društva za upravljanje
osnovani prije stupanja na snagu istog Zakona nastavljaju s radom i pod
uvjetima pod kojima su upisani u sudskom registru, odnosno pod uvjetima pod
kojima su dobili odobrenje pravnog prednika Nadzornog tijela.

Budući da društvo za upravljanje investicijskim
fondovima MEDITERANINVEST d.o.o. u zakonskom roku od godinu dana nije osnovalo
investicijski fond Uprava Hrvatske agencije za nadzor financijskih usluga
donijela je na svojoj sjednici 2. ožujka 2006. odluku kao u točki 1. izrjeke ovoga Rješenja.

Sukladno odredbi članka 8. stavak 3. Zakona o Hrvatskoj
agenciji za nadzor financijskih usluga, ovo rješenje objavit će se u Narodnim
novinama.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istog može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/06-20/01

Urbroj: 383-102/06-01

Zagreb, 2. ožujka 2006.

Predsjednik Uprave

**Ante Samodol**, v. r.

Rješenje, NN 26/2006-640